PutkiTube

=Faktian PutkiTube=

Putkiasentajien koulutusohjelmaan otettiin käyttöön sosiaalisen median oppimisympäristö 13.9.2011. Käyttöönotto etenee vaiheittain. Ensimmäisessä vaiheessa käytössä ovat yhteinen blogi ja sen ohella tiedotuskanavina Twitter ja Facebook. Blogista löytyy taustatietosivu ja someohjeita sekä palautelomake. Seuraavina askeleina otetaan käyttöön tarpeiden mukaan mm. iGoogle, sosiaaliset kirjanmerkit, Google-kalenteri ja mobiililaitteiden hankinnan jälkeen mobiileja sosiaalisen median sovelluksia.

Keskeisiä toimintoja ensimmäisessä vaiheessa ovat bloggaaminen, videointi ja valokuvaaminen. PutkiTubella on oma YouTube-videokanava. Opiskelijat kuvaavat ja editoivat videon, lähettävät sen Dropboxin kautta opettajalle, opettaja tarkastaa videon ja lataa sen YouTube-kanavalle, josta se voidaan upottaa blogiin ja Facebook-sivulle. Sekä opiskelijat että yrityskumppanit voivat kirjoittaa blogiin lähettämällä sähköpostina juttunsa.

13.9.2011 koulutuksessa opettaja ja opiskelijatuutorit opettelivat seuraavat asiat:
 * Gmail-tilin luominen ja edelleenlähettäminen toiseen sähköpostiin
 * Google-chat, ryhmächattily
 * Google-dokumenttien perustaminen ja jakaminen
 * Yhteiseen dokumenttiin kirjoittaminen ja kommentointi
 * Tekstin, kuvan ja videon lisääminen blogiin
 * Osa opiskelijoista perusti oman blogin
 * Dropbox-tilin avaaminen, sisällön vieminen ja jakaminen
 * Opettaja tutustui lisäksi Picasa Web -kuvanjakopalveluun sekä perusti Facebook-sivun